**Apševci** su selo u Vukovarsko-srijemskoj županiji, općina Nijemci. Nalazi se u zapadnom Srijemu, pored rijeka Bosut i Spačva.

Ime
---

Ime sela pisalo se u ovim oblicima: Hapčevci (1566.-1574.), Abschefze (1720.), Absevcze (1780.-1782.), Apaschefze (1803.), Abssevsze (1806.-1808.), Abshevcze (1829.), Abševce(1865.), Abševci(1887.-1910.).

Danas se ime sela piše i govori u obliku Apševci.

Apševci je od postanka mijenjalo ime ,ali je zadržalo početak od Hapčevci do Apševci kroz stoljeća samo ortografske promjene - uglavnom njemačke gramatike.
Porijeklo imena sela je turska riječ hapis , znači zatvor, zatočenje, a arapski abs ima isto značenje.porijeklo imena selaI danas se u bivšoj granici često kaže haps za zatvor, apšenik i apšenica za osobe lišene slobode ( vidi Klajić: Veliki rječnik stranih riječi, Zagreb 1968 )
 U sred sela između škole i crkve nalazila se još sredinom prošlog vijeka zgrada zvana "stražara" Bila je uzdignuta oko 1 m iznad zemlje,vjerojatno zbog velikih poplava rijeke Save,koja se izlijevala u Bosut i razlila desetak kilometara oko sela.Zgrada je bila otprilike 6 x 5 m, sastojala se od jedne prostorije sa malim prozorima.Građena je od pletera, omalterisana sa blatom u koji je bila primiješana pljeva i okrečena vapnom. Bila je vrlo derutna i poslije rata je porušena.
 Ovdje je bilo stalno vojno dežurstvo i vjerojatno privremeno držanje vojnih bjegunaca i kršitelja zakona.
 Turci su u ovim krajevima vladali oko 150 godina,a prošlo je preko 300 godina otkada su otišli, a u Apševcima ponajviše, a također i okolnim selima se upotrebljavaju turske riječi: kapija, avlija, pendžer, sokak, komšija, čiviluk itd. Govorilo se štokavskom ikavicom :bilo (bijelo),lipo, mliko, dite, u množini dica ili dičina (dječurlija), misec ,tisto (tijesto) itd.

Povijest
--------

Jezgru sela čine potomci katoličkih Hrvata koji su tu stanovali još u srednjem vijeku. Turci su 1536. godine konačno zavladali Apševcima i tu ostali do 1688. No i za turskog 152. godišnjeg vladanja u Apševcima nisu propali starosjedioci Hrvati. Kada je general Engleshofen po nalogu kraljice Marije Terezije 1747. uredio Brodsku krajišku pukovniju, postali su Apševčani *graničarima*. Njihovo selo pripalo je Desetoj staniji koja je svoje sjedište imala u Nijemcima. Kao graničari sudjelovali su Apševčani od 1756. do 1763. godine u tkz. Sedmogodišnjem ratu što ga je Marija Terezija vodila sa pruskim kraljem Fridrichom II. Apševčani su od 1788. do 1791. ratovali protiv Turske, a od 1793. do 1815. u šest ratova protiv Francuske i njezina cara Napoleona Bonapartea. Krajina je 1. listopada 1873. razvojačena, a njezino područje 1. kolovoza pripojeno je Banskoj Hrvatskoj i Slavoniji. Tako su Apševci došli pod upravu Hrvatske zemaljske vlade u Zagrebu.

Promet
------

Prometnica koja prolazi kroz selo je državna cesta D57: Vukovar - Negoslavci - Orolik - Đeletovci - Nijemci - Podgrađe - Apševci - Lipovac. U blizini je i autocesta A3 Zagreb - Lipovac.

U izgradnji je i granična srijemska magistrala Ilok - Lipovac, na koju će i Apševci imati priključak.

Zemljopis
---------

Apševci su naselje u općini Nijemci u Vukovarskoj-Srijemskoj županiji. Smješteni u Spačvi na lijevoj obali Bosuta, u mikoregiji Bosutske Posavine istočnohrvatske ravnice, 8 km jugoistočno o Nijemaca.

Udaljenost od gradova : 

* Vukovar - 31 km
* Ilok - 45 km
* Vinkovci - 40 km
* Šid - 18 km
* Županja - 35 km
* Brčko - 44 km

Šport
-----

* NK Bosut Apševci

Kultura
-------

* KUD Apševački veseljaci

U centru sela se nalazi crkva svetog Ilije, koja datira iz 19 stoljeća.

Kapela Sv. Ilije Proroka
------------------------

Apševci su 1738. godine pripadali župi u Maloj Vašici, od kojeg su bili udaljeni 2 sata hoda. Godine 1755. Apševci pripadaju župi Nijemcima, a od 1784. do današnjeg dana pripadaju župi Lipovac.

1811. u Apševcima je sagrađena filijalna crkva Sv. Ilije Proroka.

6. studenog 1991. topovskim i tenkovskim hicima srbijanske vojske srušen je toranj crkve, a sav namještaj potpuno uništen, Nakon Domovinskog rata povratkom prognanih mještana Apševaca 1997. započela je obnova crkve.

Stanovništvo u Apševcima
------------------------

Prema popis stanovništa iz 2001. u Apševcima se nalazi 115 stalno naseljenih kuća sa sveukupno 413 stanovnika.Pad stanovništva od 1991. do 2001. iznosi 1,86%. Površina naselja je 10,09 četvornih kilometara, a gustoća naseljenosti iznosi 36 stanovnika po četvornom kilometru. Spolna struktra sela je 50,8% žena i 49,2% muškaraca, a kada je riječ o dobi, podaci govore da je 26,6% mladog, 52,2% zrelog i 21,2% starog stanovništva.

U selu se nalaze sljedeća prezimena:

| Prezime | Osoba/obitelji | Sveukupno u Hrvatskoj | Najviše u: |
| --- | --- | --- | --- |
| Balić  | 13/3 | 2360 | Split (370) |
| Bašić | 4/1 | 6361 | Zagreb (757) |
| Čulić  | 2/1 | 717 | Split (365) |
| Daić | 2/1 | 87 | Orubica (17) |
| Damjanović | 5/1 | 1904 | Zagreb (219) |
| Domačinović | 2/1 | 25 | Zagreb (16) |
| Fiveš  | 1/1 | 1 | Apševci (1) |
| Grašić | 5/1 | 263 | Zagreb (57) |
| Jurić | 4/1 | 11 356 | Zagreb (1569) |
| Kanja | 17/5 | 24 | Apševci (17) |
| Klarić  | 3/1 | 5875 | Zagreb (742) |
| Knežević | 2/2 | 10 554 | Zagreb (1433) |
| Kočonda  | 7/1 | 11 | Apševci (7) |
| Latas | 1/1 | 113 | Janja Gora (15) |
| Lukerić  | 2/1 | 9 | Bračevci (7) |
| Lukić | 3/1 | 4963 | Zagreb (683) |
| Marušić | 4/1 | 3598 | Zagreb (514) |
| Meseljević | 75/24 | 135 | Apševci (75) |
| Meštrović  | 13/3 | 2097 | Zagreb (446) |
| Mikinac | 3/1 | 179 | Gradište (68) |
| Mogoš | 7/4 | 7 | Apševci (7) |
| Nol | 3/1 | 31 | Županja (14) |
| Osmorčić  | 1/1 | 15 | Strizivojna (9) |
| Plavšić | 39/15 | ? | Zagreb (98) |
| Plivelić | 38/9 | ? | Apševci (38) |
| Predošević | 2/1 | 5 | Lipovac (3) |
| Radusin | 1/1 | 86 | Zagreb (30) |
| Rakinac  | 10/4 | 20 | Apševci (10) |
| Sunara | 5/1 | ? | Split (157) |
| Vodopija | 3/1 | ? | Zagreb (242) |
| Vrabac | 17/5 | 169 | Zagreb (32) |
| Vuić  | 61/16 | ? | Zagreb (64) |
| Žurić | 13/4 | ? | Split (50) |
|

* Petar Šimunović, Franjo Maletić, "Hrvatski prezimenik 1-3", Golden Marketing - Tehnička Knjiga, Zagreb 2008. godine, ISBN 978-953-212-346-3

Obrazovanje
-----------

* PŠ Apševci (1. - 4. razred)
* OŠ Lipovac (5. - 8. razred)

  


*Ovaj nedovršeni članak o **naselju** u Hrvatskoj:* **Apševci** *treba dopuniti.   
Dopunite ga prema pravilima Wikipedije.*


| * p
* r
* u
Naselja u sastavu Općine Nijemci |
| --- |
| Apševci • Banovci • Donje Novo Selo • Đeletovci • Lipovac • Nijemci • Podgrađe • Vinkovački Banovci |